1999/76/EY: Komission päätös, tehty 20 päivänä tammikuuta 1999, luvan antamisesta jäsenvaltioille säätää erityisiä poikkeuksia Unkarista tai Romaniasta peräisin olevia Vitis L. -suvun kasveja, hedelmiä lukuun ottamatta, koskeviin neuvoston direktiivin 77/93/ETY tiettyihin säännöksiin (tiedoksiannettu numerolla K(1999) 81)



Virallinen lehti nro L 023 , 30/01/1999 s. 0056 - 0061



KOMISSION PÄÄTÖS, tehty 20 päivänä tammikuuta 1999, luvan antamisesta jäsenvaltioille säätää erityisiä poikkeuksia Unkarista tai Romaniasta peräisin olevia Vitis L. -suvun kasveja, hedelmiä lukuun ottamatta, koskeviin neuvoston direktiivin 77/93/ETY tiettyihin säännöksiin (tiedoksiannettu numerolla K(1999) 81) (1999/76/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna komission direktiivillä 98/2/EY (2), ja erityisesti sen 14 artiklan 1 kohdan, ottaa huomioon Itävallan esittämän Unkarista tai Romaniasta peräisin olevia Vitis L. -suvun kasveja, hedelmiä lukuun ottamatta, koskevan pyynnön, sekä katsoo, että direktiivin 77/93/ETY säännösten mukaisesti kolmansista maista peräisin olevia Vitis L. -suvun kasveja, hedelmiä lukuun ottamatta, ei periaatteessa saa tuoda yhteisöön, Unkarista tai Romaniasta tuoduista Vitis L. -suvun kasveista saadun lisäysaineiston käyttö oli vakiintunut käytäntö ennen Itävallan liittymistä yhteisöön; tämä lisäysaineisto oli tarkoitettu vartetun aineiston tuottamiseen Itävallassa, mainittujen kasvien kyseisen yhteisöön tuonnin osalta asianomaisen jäsenvaltion toimittamien tietojen perusteella vaikuttaa siltä, että Unkarissa ja Romaniassa Vitis L. -suvun kasveja voidaan kasvattaa riittävissä terveysolosuhteissa, eikä niissä ole lähteitä, joiden kautta kulkeutuisi Vitis L. -suvun kasveja vahingoittavia vierasperäisiä tauteja; tämän vuoksi jäsenvaltioille annettiin päätöksellä 98/201/EY (3) lupa säätää rajoitetun ajan ja erityisedellytyksin poikkeuksesta, sanotun kuitenkaan rajoittamatta neuvoston direktiivin 68/193/ETY (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja sen mukaisesti toteutettujen täytäntöönpanoa koskevien toimenpiteiden soveltamista, päätöksen 98/201/EY nojalla tuoduista pistokkaista otetuista näytteistä tai vartettuja kasveja, joissa tällaisia pistokkaita on käytetty, koskevissa ulkoisissa tarkastuksissa ei ole vahvistetusti löydetty tauteja tai tuholaisia, luvan perusteena olevat olosuhteet vallitsevat edelleen, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioille annetaan lupa säätää 2 kohdassa vahvistetuin edellytyksin direktiivin 77/93/ETY 4 artiklan 1 kohdasta poikkeuksia, jotka koskevat kyseisen direktiivin liitteessä III olevan A osan 15 kohdassa tarkoitettuja Unkarista tai Romaniasta peräisin olevia Vitis L. -suvun kasveja, hedelmiä lukuun ottamatta, koskevia kieltoja. 2. Direktiivin 77/93/ETY liitteissä I, II ja IV vahvistettujen Vitis L. -suvun kasveja koskevien vaatimusten lisäksi seuraavien erityisedellytysten on täytyttävä: a) kasvien on oltava seuraavien perusrunkolajikkeiden lisäysaineistoa varttamiseen tarkoitettuina perusrunkojen pistokkaina (jäljempänä "pistokkaat"): >TAULUKON PAIKKA> b) pistokkaat on tarkoitettu käytettäviksi yhteisössä h alakohdassa tarkoitetuissa kasvatuspaikoissa vartteiden tuottamiseksi yhteisössä, c) yhteisöön tarkoitettujen pistokkaiden - on oltava korjattu virallisesti rekisteröidyistä taimitarhoista. Rekisteröityjen taimitarhojen luettelot on toimitettava tätä poikkeusta hyväkseen käyttävien jäsenvaltioiden ja komission saataville 1 päivään joulukuuta 1998 mennessä. Näihin luetteloihin on sisällyttävä perusrunkolajikkeiden nimet, näillä lajikkeilla istutettujen rivien lukumäärä sekä kullakin rivillä olevien kasvien lukumäärä jokaisen taimitarhan osalta edellyttäen, että kasvit on arvioitu sopiviksi lähetettäviksi yhteisöön vuosina 1998 ja 1999 tässä päätöksessä vahvistetuin edellytyksin, - on oltava huolellisesti pakattuja, ja pakkausten tunnistus on varmistettava merkinnällä, joka mahdollistaa rekisteröidyn taimitarhan ja lajikkeen tunnistuksen, - mukana on oltava kasvien terveystodistus, joka on annettu Unkarissa tai Romaniassa direktiivin 77/93/ETY 7 ja 12 artiklan mukaisesti kyseisessä direktiivissä vahvistetun, erityisesti vapautta seuraavista haitallisista organismeista koskevan tarkastuksen perusteella: - Daktulosphaira vitifoliae (Fitch) - Xylophilus ampelinus (Panagopoulos) Willems et al. - Grapevine Flavescence dorée MLO - Xylella fastidiosa (Well et Raju) - Trechispora brinkmannii (Bresad.) Rogers - Tupakan rengaslaikkuvirus - Tomaatin rengaslaikkuvirus - Pensasmustikan lehtiläikkävirus - Persikan ruusukemosaiikkivirus Todistuksessa on oltava kohdassa "Lisätietoja" maininta "Tämä tavaralähetys täyttää päätöksessä 1999/76/EY vahvistetut edellytykset", d) Unkarin tai Romanian virallisen kasvinsuojeluorganisaation on varmistettava pistokkaiden tunnistettavuus c alakohdan ensimmäisessä luetelmakohdassa tarkoitetusta korjuusta siihen saakka, kunnes kasvit lastataan yhteisöön vientiä varten, e) perunat on tuotava jäsenvaltion alueella sijaitsevien saapumispaikkojen kautta, jotka kyseinen jäsenvaltio on nimennyt tätä poikkeusta varten; jäsenvaltioiden on ilmoitettava komissiolle riittävän ajoissa kyseiset saapumispaikat ja kustakin paikasta vastuussa olevien virallisten elinten nimet ja osoitteet, ja muiden jäsenvaltioiden on pyynnöstä saatava kyseiset tiedot käyttöönsä. Silloin kun yhteisöön tuonti tapahtuu jossakin muussa jäsenvaltiossa kuin tätä poikkeusta hyväkseen käyttävänsä jäsenvaltiossa, tuontipaikkana toimivan jäsenvaltion mainittujen vastuussa olevien virallisten elinten on annettava tiedot kyseistä poikkeusta hyväkseen käyttävien jäsenvaltioiden vastuussa oleville virallisille elimille ja toimittava heidän kanssaan yhteistyössä tämän päätöksen säännösten noudattamisen varmistamiseksi, f) tuojalle on ilmoitettava virallisesti a-k alakohdassa säädetyistä edellytyksistä ennen tavaran yhteisöön tuontia; mainitun tuojan on annettava yksityiskohtaiset tiedot jokaisesta tavaran tuonnista yhteisöön riittävän ajoissa tuontipaikkana toimivan jäsenvaltion vastuussa oleville virallisille elimille, ja kyseisen jäsenvaltion on toimitettava viipymättä tiedonannon yksityiskohdat komissiolle ja mainittava - aineiston tyyppi, - määrä, - ilmoitettu yhteisöön tuonnin päivä ja vahvistettu saapumispaikka, - niiden h alakohdassa tarkoitettujen kasvatuspaikkojen nimet, osoitteet ja sijaintipaikat, joissa pistokkaat käytetään perusrunkona ja joissa vartetut kasvit istutetaan myöhemmin. Tuojan on toimitettava oman jäsenvaltionsa vastuussa oleville virallisille elimille yksityiskohtaiset tiedot edellä mainitun ennakkoilmoituksen muutoksista mieluiten heti, kun ne tulevat tietoon ja joka tapauksessa ennen tuontihetkeä, ja kyseisen jäsenvaltion on viipymättä toimitettava yksityiskohtaiset tiedot muutoksista komissiolle, g) direktiivissä 77/93/ETY tarkoitettujen vastuussa olevien virallisten elinten on suoritettava mainitun direktiivin 12 artiklan mukaisesti vaaditut tarkastukset, tarvittaessa testit mukaan lukien, tämän päätöksen säännösten mukaisesti; tätä poikkeusta hyväkseen käyttävien jäsenvaltioiden on suoritettava näistä tarkastuksista kasvien terveyttä koskevat tarkastukset tarvittaessa yhteistyössä sen jäsenvaltion mainittujen elinten kanssa, jossa pistokkaat käytetään perusvarsina. Lisäksi kyseisen jäsenvaltion (kyseisten jäsenvaltioiden) on mainittujen kasvien terveyttä koskevien tarkastusten yhteydessä tehtävä tarkastus kaikkien muiden haitallisten organismien varalta. Komissio määrittää, missä määrin mainitun direktiivin 19 a artiklan 3 kohdan toisen luetelmakohdan toisessa vaihtoehdossa tarkoitetut tarkastukset on sisällytettävä kyseisen direktiivin 19 a artiklan 5 kohdan c alakohdan mukaiseen tarkastusohjelmaan, sanotun kuitenkaan rajoittamatta edellä mainitun direktiivin 19 a artiklan 3 kohdan toisen luetelmakohdan ensimmäisessä vaihtoehdossa tarkoitettua seurantaa, h) pistokkaat on käytettävä vartettaviksi tarkoitettuina perusrunkoina, ja vartetut kasvit on myöhemmin istutettava ainoastaan sellaisiin kasvatuspaikkoihin, - joiden nimet, osoitteet ja sijaintipaikat henkilö, joka aikoo käyttää tämän päätöksen mukaisesti tuodut pistokkaat, on ilmoittanut sen jäsenvaltion mainituille vastuussa oleville virallisille elimille, jossa nämä kasvatuspaikat sijaitsevat, ja - jotka on virallisesti rekisteröity ja hyväksytty tätä poikkeusta varten, myös liitteen säännösten osalta. Jos istutus- tai varttamispaikka sijaitsee muussa kuin tätä poikkeusta hyväkseen käyttävässä jäsenvaltiossa, tätä poikkeusta hyväkseen käyttävän jäsenvaltion mainittujen vastuussa olevien virallisten elinten on edellä mainitun tuojan ennakkoilmoituksen saadessaan ilmoitettava sen jäsenvaltion mainituille vastuussa oleville virallisille elimille, jossa pistokkaat käytetään varttamiseen, niiden kasvatuspaikkojen nimet, osoitteet ja sijaintipaikat, joissa kasvit vartetaan tai istutetaan, i) mainittujen vastuussa olevien virallisten elinten on varmistettava, että pistokkaat, joita ei käytetä h alakohdan mukaisesti, tuhotaan mainittujen vastuussa olevien virallisten elinten valvonnassa. Tuhottujen kasvien lukumäärää koskevat asiakirjat on pidettävä komission saatavilla, j) edellä h alakohdassa tarkoitetuissa kasvatuspaikoissa - pistokkaista on testattava edustava otos heti saapumisen jälkeen käyttäen asianmukaisia laboratoriomenetelmiä ja tarvittaessa indikaattorikasveja ainakin seuraavien haitallisten organismien havaitsemiseksi: a) Pensasmustikan lehtiläikkävirus b) Grapevine Flavescence dorée MLO ja muut viiniköynnöksen keltavirukset c) Persikan ruusukemosaiikkivirus d) Tupakan rengaslaikkuvirus e) Tomaatin rengaslaikkuvirus ("keltasuoni"-kanta ja muut kannat) f) Xylella fastidiosa (Well et Raju) g) Xylophilus ampelinus (Panagopoulos) Willems et al. Tässä luetelmakohdassa tarkoitetuista haitallisista organismeista vapaaksi havaittu aineisto voidaan käyttää varttamiseen ja vartetut kasvit on istutettava h alakohdassa tarkoitettuihin kasvatuspaikkoihin kuuluville pelloille ja ne on kasvatettava kyseisillä pelloilla ja säilytettävä niillä joko istutettuina tai paljasjuurisina varastoituina, kunnes ne ovat valmiita myytäviksi, - tuontia seuraavana kasvukautena sen jäsenvaltion, jossa vartetut kasvit istutetaan, vastuussa olevien virallisten elinten on soveltuvina aikoina tarkastettava vartetut kasvit ulkoisesti haitallisten organismien, Daktulosphaira vitifoliae (Fitch) mukaan lukien, tai niiden aiheuttamien merkkien tai oireiden havaitsemiseksi; ulkoisen tarkastuksen jälkeen kyseisiä merkkejä tai oireita aiheuttanut haitallinen organismi tunnistetaan soveltuvalla testausmenettelyllä, - kaikki kasvit, joita ei ole havaittu edellisissä luetelmakohdissa mainituissa tarkastuksissa tai testeissä vapaiksi c alakohdan kolmannessa luetelmakohdassa luetelluista haitallisista organismeista tai joihin kohdistuu muita karanteenia edellyttäviä epäilyjä, on välittömästi tuhottava edellä mainittujen vastuussa olevien virallisten elinten valvonnassa, k) vartetut kasvit, jotka on saatu a alakohdassa tarkoitettujen pistokkaiden onnistuneen varttamisen tuloksena, voidaan siirtää vartteina vasta vuonna 2000. 2 artikla Jäsenvaltioiden on ilmoitettava muille jäsenvaltioille ja komissiolle luvan käytöstä 1 artiklan 2 kohdan f alakohdan ensimmäisessä virkkeessä tarkoitetulla ilmoituksella. Niiden on toimitettava ennen 1 päivää lokakuuta 1999 komissiolle ja muille jäsenvaltioille tiedot tämän päätöksen mukaisesti tuoduista määristä ja tarkka tekninen selvitys 1 artiklan 2 kohdan j alakohdassa tarkoitetusta virallisesta tutkimuksesta haitallisten organismien havainnot mukaan lukien; komissiolle on toimitettava jäljennös jokaisesta kasvien terveystodistuksesta. Tämän lisäksi kaikkien muiden jäsenvaltioiden, joissa perusrunkoja käytetään varttamiseen ja joissa vartetut kasvit istutetaan tuonnin jälkeen, on myös toimitettava tuonnin jälkeen ennen 1 päivää lokakuuta 1999 komissiolle ja muille jäsenvaltioille yksityiskohtainen tekninen selvitys 1 artiklan 2 kohdan j alakohdassa tarkoitetusta virallisesta tarkastuksesta. 3 artikla Asianomaisten jäsenvaltioiden on ilmoitettava komissiolle ja muille jäsenvaltioille kaikista tämän päätöksen mukaisesti tuoduista tavaralähetyksistä, jotka eivät noudata tässä päätöksessä säädettyjä edellytyksiä, sanotun kuitenkaan rajoittamatta direktiivin 77/93/ETY 14 artiklan 3 kohdan säännösten soveltamista. 4 artikla Asetuksen 1 artiklaa sovelletaan 15 päivästä joulukuuta 1998 15 päivään helmikuuta 1999. Tämä päätös kumotaan, jos todetaan, että 1 artiklan 2 kohdassa säädetyt edellytykset eivät riitä estämään haitallisten organismien kulkeutumista tai kyseisiä edellytyksiä ei ole noudatettu. 5 artikla Tämä päätös on osoitettu kaikille jäsenvaltioille. Tehty Brysselissä 20 päivänä tammikuuta 1999. Komission puolesta Franz FISCHLER Komission jäsen (1) EYVL L 26, 31.1.1977, s. 20 (2) EYVL L 15, 21.1.1998, s. 34 (3) EYVL L 76, 13.3.1998, s. 39 (4) EYVL L 93, 17.4.1968, s. 15 LIITE Kiinteistöjen ja tilojen karanteenisuojeluedellytysten paikalla tai paikoilla, jolla/joilla toiminta on tarkoitus toteuttaa, on oltava riittävät aineiston turvallisen käsittelyn varmistamiseksi siten, ettei se sisällä mitään tärkeitä haitallisia organismeja ja ettei tällaisten haitallisten organismien leviämisen riskiä ole. Vastuussa olevan viranomaisen on määritettävä kunkin hakemuksessa täsmennetyn toiminnan osalta karanteenisuojeluedellytysten alaisten haitallisten organismien leviämisen riski ottaen huomioon aineistotyyppi ja suunniteltu toiminta sekä haitallisten organismien biologia, niiden hajaantumistavat, vuorovaikutus ympäristön kanssa ja muut kyseisen aineiston aiheuttamaan vaaraan liittyvät aiheelliset tekijät. Riskin arvioinnin jälkeen vastuussa olevan viranomaisen on harkittava ja vahvistettava tarvittaessa a) seuraavat karanteenitoimenpiteet, jotka koskevat kiinteistöjä, tiloja ja työmenetelmiä: - fyysinen eristäminen kaikista muista kasveista / haitallisista organismeista, mukaan lukien ympäröivien alueiden kasviston valvonnan huomioiminen, - toiminnasta vastaavan yhteyshenkilön nimeäminen, - tarvittaessa nimettyyn henkilökuntaan rajoitettu pääsy kiinteistöihin, tiloihin ja ympäröivälle alueelle, - kiinteistöjen ja tilojen asianmukainen tunnistaminen, johon kuuluu toimintatyypin ja vastuussa olevan henkilöstön maininta, - toteutettua toimintaa koskevan rekisterin ja toimintamenetelmiä koskevan käsikirjan ylläpitäminen, mukaan lukien menettelyt, joita sovelletaan, jos haitallisia organismeja pääsee ulos suojasta, - soveltuvat turvallisuus- ja hälytysjärjestelmät, - soveltuvat valvontatoimenpiteet sen estämiseksi, että haitallisia organismeja kulkeutuisi kiinteistöihin tai että ne leviäisivät niissä, - valvotut menettelyt näytteiden ottamiseksi aineistosta ja sen siirtämiseksi kiinteistöjen ja tilojen välillä, - tarvittaessa valvottu jätteiden, maan ja veden hävittäminen, - soveltuvat hygienia- ja desinfiointimenettelyt ja tilat henkilökunnalle, rakenteet ja välineet, - soveltuvat toimenpiteet ja tilat kokeellisen aineiston hävittämiseen, - soveltuvat indeksointiin (mukaan lukien testaus) liittyvät mahdollisuudet ja -menettelyt, ja b) kyseisen aineiston erityisen biologian ja epidemiologian ja hyväksytyn toiminnan mukaiset lisäkaranteenitoimenpiteet: - säilyttäminen tiloissa, joissa on henkilökunnan sisäänkäyntiä varten "kaksinkertaisin ovin" varustettu erillinen huone, - säilyttäminen negatiivisessa ilmanpaineessa, - säilyttäminen turvallisissa säiliöissä, joiden seulakoko on asianmukainen ja joissa on muita esteitä, esimerkiksi vesieste punkeille, suljettu maasäiliö ankeroisille, elektroniset hyönteisansat, - säilyttäminen eristyksissä muista haitallisista organismeista ja aineistosta, esimerkiksi viruspitoisesta kasvi-elintarvikeaineistosta ja isäntäaineistosta, - valinta-aineiston säilyttäminen valintahäkeissä, joissa on käsittelylaitteet, - haitallisten organismien jättäminen risteyttämättä syntyperäisten kantojen tai lajien kanssa, - haitallisten organismien jatkuvan viljelyn välttäminen, - säilyttäminen sellaisissa olosuhteissa, joissa voidaan tarkasti valvoa haitallisten organismien lisääntymistä, esimerkiksi sellaisessa ympäristöjärjestelmässä, jossa ei esiinny lepokautta, - säilyttäminen siten, ettei leviämistä lisääntymiselinten välityksellä voi tapahtua, esimerkiksi ilmavirtauksia olisi vältettävä, - menettelyt sen varmistamiseksi, ettei haitallisten organismien viljelmissä esiinny parasiitteja tai muita haitallisia organismeja, - aineiston soveltuvat valvontaohjelmat mahdollisten vektorien poissulkemiseksi, - in vitro -toiminnassa aineiston käsitteleminen steriilisti: laboratorion varustaminen aseptisten menettelyjen suorittamista varten, - vektorien levittäminen haitallisten organismien säilyttäminen sellaisissa olosuhteissa, ettei leviämistä vektorien välityksellä voi tapahtua, esimerkiksi valvottu seulakoko ja maan suojaaminen, - kausittainen eristäminen sen varmistamiseksi, että toimet tehdään aikoina, jolloin kasvien terveysriskit ovat pienimmillään.